Illyustrativ foto Kongress-ko‘rgazma tadbirlarini davlatlararo, hukumatlararo va idoralararo darajalarda tashkil etish va o‘tkazish tizimini takomillashtirish chora-tadbirlari to‘g‘risidagi prezident qarori qabul qilindi. Bu haqda Adliya vazirligi xabar bermoqda. Qaror bilan, Delta city xalqaro yuqori texnologiyali innovatsion markazi huzurida yangi obektlarni qurish va ulardan foydalanish direksiyasi” DUK negizida InterForum DUK tashkil etildi. InterForum keyinchalik Investitsiyalar va tashqi savdo vazirligiga o‘tkaziladi va uning ta’sischiligida mehmonxona xizmatini ko‘rsatuvchi InterHotel MChJ tashkil etiladi. InterForum’ning asosiy vazifasi xalqaro kongress-ko‘rgazma tadbirlarni o‘tkazish hisoblanadi.